دائم اقبال دائم

دائم اقبال دائم (پیدائش: 1909ء – وفات: 03 اکتوبر 1984ء) پاکستان سے تعلق رکھنے والے پنجابی اور اردو کے ، شاعر

 حالات زندگی 

دائم اقبال دائم 1909 میں(پنجاب) ضلع گجرات , تحصیل پھالیہ کے گاؤں واسو موجودہ ضلع منڈی بہاؤالدین میں پیدا ہوئے۔ آپ کے والد کا نام غلام محمد اور والدہ کا نام راج بی بی تھا۔، دائم نے پرائمری کا امتحان مقامی اسکول سے اور میٹرک کا امتحان گورنمنٹ ہائی اسکول سے پاس کیا، وہ بنیادی طور پر ایک درویش صفت اور خدا ترس انسان تھے، روحانیت اور تصوف کی طرف بچپن ہی سے مائل تھے اور اس فن پر کلام کہنے اور لکھنے کا ملکہ شروع سے آپ کو حاصل تھا، اپنے پیر و مرشد حضرت بابا اللہ میاں قلندر (جھولانہ شریف) کے دست مبارک پر بیعت تھے

 تصانیف 

آپ نے صوفیانہ کلام ارود، پنجابی اور فارسی میں لکھ کر اس جہاں میں اپنا نام پیدا کیا، 120 کے قریب کتابیں لکھیں، 1930ء میں سوہنی ماہیوال، 1952ء میں شاہنامہ کربلا کا مجموعہ کلام کتاب کی صورت میں شائع ہوا اور اس نے عام و خواص میں خوب تشہیر حاصل کی، آپ کی بہترین کتب میں شاہنامۂ حیدری، سیف المکوک،ہیر رانجھا، یتیم سسی اور حضرت محمد پاک کی سیرت پر کمبل پوش، شاہنامہ غوثیہ، شیخ عبد القادر جیلانی، میں جانا میں کون (خود نوشت)، بانگ بلال، گلستاں کا پنجابی ترجمہ، دل دریادی موجاں، کھلے وال، بلال بیتی اور دیگر کتب شامل ہیں۔

 وفات 
دائم اقبال دائم قادری کا انتقال 3؍ اکتوبر 1984ء کو ہوا، سالانہ عرس مبارک ان کے آبائی گاؤں واسو میں لگتا ہے ان کے مزار اقدس پر روایتی جوش و خروش کے ساتھ تقریبات کا انعقاد ہوتا ہے جس میں عقیدت مند اور عوام کثیر تعداد میں شرکت کرتی ہے
 حوالہ جات 

زمرہ:ضلع گجرات کی شخصیات
زمرہ:پنجابی زبان کے شعرا
زمرہ:پنجابی شخصیات
زمرہ:صوبہ پنجاب (برطانوی ہند) کی شخصیات
زمرہ:پنجابی شعرا